מורמיר זאבי

מורמיר זאבי (שם מדעי: Mormyrops anguilloides) הוא מין דג חשמל מסדרת הגרום לשונאים וממשפחת המורמיריים המצוי באגמים ונהרות באפריקה שמדרום לסהרה.

אורכו של המורמיר יכול להגיע ל-1.5 מ' ומשקלו ל-15 ק"ג והוא הגדול בבני משפחתו. הוא מצוי באגמים ונהרות טרופיים ברחבי אפריקה מהנילוס הלבן ויובליו, לאזור נהר הקונגו, ימת מלאווי, ואגם טנגניקה ועד לזמבזי בדרום. המורמיר הוא בעל חדק קטן ובעל סנפירים קצרים. הוא כמעט עיוור אבל מוצא את דרכו באמצעות שדה חשמלי שהוא יוצר סביבו.

המורמירים צדים במשך שעות החשיכה בלהקות גדולות ומחפשים בין הסדקים דגים שונים, בעיקר מיני אמנוניים וגם מיני סרטנים וחסילונים. הצעירים ניזונים גם מזחלי חרקים. הם הורגים את הטרף באמצעות גלים חשמליים שהם פולטים ללא הרף ובולעים אותו בשלמותו.

קישורים חיצוניים

הערות שוליים

טקסונים שתוארו בידי קארולוס ליניאוס
גרום-לשונאים
דגי חשמל
מלאווי: דגים
הרפובליקה הדמוקרטית של קונגו: דגי מים מתוקים
בעלי חיים שתוארו ב-1758